open-index/open-wikipedia-markdown huggingface dataset:
ஜெய. ராஜமூர்த்தி

right|thumb|225px| Jeya.Rajamoorthi

**ஜெய. ராஜமூர்த்தி** (பிறப்பு: அக்டோபர் 8 1964) என்பவர் ஒரு தமிழக எழுத்தாளர். நாகப்பட்டினம் மாவட்டம், திருவெண்காடு எனும் ஊரில் பிறந்த இவர் மருத்துவத்தில் பட்டப்படிப்பும், குழந்தைகள் நல மருத்துவத்தில் பட்டயப் படிப்பையும் படித்துள்ளார்.அரசு  தலைமைக் குடிமுறை மருத்துவ அதிகாரியாக  பணியாற்றி வரும் இவர் பட்டிமன்றப் பேச்சாளர், கவிஞர், மற்றும் ஆன்மிகச் சொற்பொழிவாளர் என்று பல இலக்கியப் பணிகளையும் செய்து வருகிறார். “நேசம் விரும்பும் நெருப்புப் பூக்கள்”, “புனித வள்ளலாரின் புரட்சிப்பாதை”, “எனது அம்பறாத் தூணியிலிருந்து” என பல நூல்களை எழுதியிருக்கிறார். இவர் எழுதிய *“வள்ளலாரும் பெரியாரும்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் திறனாய்வு வகைப்பாட்டில் பரிசு பெற்றிருக்கிறது.திருவெண்காட்டில் வள்ளலார் தமிழ்மன்றத்தின் நிறுவனர் ஆவார்.
உலகத்தமிழ் செம்மொழி ஆய்வு மாநாட்டில் திராவிட இயக்கக் கொள்கைகளும் அருட்பாச் சிந்தனையும் என்ற தலைப்பில் ஆய்வுக் கட்டுரையை வாசித்துள்ளார்.சமயவழியில் நடந்து வந்த வழிபாட்டில் இருந்து அங்கிருந்த சபாநடேசர் தீட்சிதரிடமிருந்த வள்ளலார் ஞானசபையை உண்ணா நோன்பிருந்து மீட்டு எடுத்துள்ளார். திருக்குறளை தேசிய நூலாக்க மத்திய நடுவண் அரசை வலியுறுத்தி சென்னையில் தமிழறிஞர் பெருமக்களோடு ஓரு நாள் அடையாள உண்ணாநோன்பிருந்துள்ளார்
.தனது உடல்  தானமும் செய்துள்ளார்.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1964 பிறப்புகள்
பகுப்பு:மயிலாடுதுறை மாவட்ட மக்கள்
அன்புக்கொடி நல்லதம்பி

**அன்புக்கொடி நல்லதம்பி** என்பவர் ஒரு தமிழக எழுத்தாளர். சென்னையில் வசித்து வரும் இவர் வரலாற்றுப் பேராசிரியையாகப் பணியாற்றியவர். தமிழ்நாடு பள்ளிக் கல்வித்துறையின் கீழான 12 ஆம் வகுப்புக்கான வரலாற்றுப் பாடநூல் குழுத் தலைவராகப் பணியாற்றியவர். பல்வேறு நூல்களையும், ஆய்வுக் கட்டுரைகளையும் எழுதியிருக்கிறார். நூலகத் தேர்வுக்குழு உறுப்பினராகவும் பணியாற்றி வருகிறார். இவர் எழுதிய *“சமூக விஞ்ஞானி கலைவாணர்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வாழ்க்கை வரலாறு வகைப்பாட்டில் பரிசு பெற்றிருக்கிறது.

பகுப்பு:சென்னை எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
ரா. பாலகிருஷ்ணன்

**ரா. பாலகிருஷ்ணன்** (பிறப்பு: செப்டம்பர் 16 1933) என்பவர் ஒரு தமிழக எழுத்தாளர். தூத்துக்குடி மாவட்டம் சங்கரன் குடியிருப்பு எனும் ஊரில் பிறந்தவர். இவர் முதலில் ஆசிரியராகப் பணியைத் தொடங்கி, பின்னர் தமிழ் நாளேடுகளில் உதவி ஆசிரியர், செய்தி ஆசிரியர், ஆசிரியர் மற்றும் உரிமையாளராகப் பணியாற்றியுள்ளார். தமிழ்நாட்டுப் பாடநூல் நிறுவனத்தின் தமிழ் மொழிப் பதிப்பாசிரியராகவும், முதன்மை ஒருங்கிணைப்புப் பதிப்பாசிரியராகவும் பணியாற்றியவர். புதிய அரசியல் சட்டம், மண்டல், காவிரித் தீர்ப்பு என பல்வேற் நூல்களை இயற்றியுள்ளார். இவர் எழுதிய *“மக்களவைக் கூட்டத்தைத் தமிழகத்தில் நடத்துக”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் சட்டவியல், அரசியல் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1933 பிறப்புகள்
பகுப்பு:தூத்துக்குடி மாவட்ட மக்கள்
எஸ். எல். வி. மூர்த்தி

**எஸ்.எல்.வி. மூர்த்தி** (பிறப்பு: ஆகஸ்ட் 18 1945) என்பவர் ஒரு தமிழக எழுத்தாளர். சென்னையில் வசித்து வருகிறார். தமிழ் நாளிதழ்களில் ஐம்பதுக்கும் மேற்பட்ட கதை, கட்டுரைகளை எழுதியிருக்கிறார். வெற்றிக்கு வித்திடும் ஆசிரியர்களே, வெற்றிக்கு விரைந்திடு, சவாலே சமாளி போன்ற கட்டுரைகளை வெளியிட்டிருக்கிறார்.  இவர் எழுதிய *“தொழில் முனைவோர் கையேடு”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பொருளியல், வணிகவியல், மேலாண்மையியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1945 பிறப்புகள்
பகுப்பு:சென்னை எழுத்தாளர்கள்
தமிழ்நாகை

**தமிழ்நாகை ** என்கிற **கோ. அன்பழகன்**  என்பவர் ஒரு தமிழக எழுத்தாளர். நாகப்பட்டினத்தில் பிறந்த இவர் எலும்பு முட நீக்கியல் துறையில் 27 ஆண்டுகள் மருத்துவராகப் பணியாற்றியுள்ளார். “கூந்தல் பனை” எனும் கவிதை நூலை எழுதி வெளியிட்டுள்ளார். இவர் எழுதிய *“வலிய எலும்பே வழுவழுப்பான மூட்டே”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மருந்தியல், உடலியல், நலவியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:நாகப்பட்டினம் மாவட்ட மக்கள்
க. சிவநேசன்

**க. சிவநேசன்** என்பவர் ஒரு தமிழக எழுத்தாளர். சென்னையில் வசிக்கும் இவர் அரசு கலைக்கல்லூரிகளில்  தமிழ்ப் பேராசிரியராகப் பணியாற்றி ஓய்வு பெற்றவர். சித்த மருத்துவத்தில் தேர்ச்சி பெற்று, அரசு மருத்துவராகப் பதிவு பெற்று மருத்துவப் பணிகளையும் செய்தவர். இவர் எழுதிய *“சித்த மருத்துவத்தில் வேர், மரம், செடி, கொடி, இலைகளும் அதன் மருத்துவப் பயன்களும்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் தமிழ் மருத்துவ நூல்கள் (சித்தம், ஆயுர்வேதம்) எனும் வகைப்பாட்டில் பரிசு பெற்றிருக்கிறது.

## ஆதாரம்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:சென்னை மக்கள்
பா. சுந்தர்

**பா. சுந்தர்** (பிறப்பு: ஏப்ரல் 24 1959) என்பவர் ஒரு தமிழக எழுத்தாளர். திருவண்ணாமலையில் பிறந்த இவர் திருச்சிராப்பள்ளியிலுள்ள உருமு தனலட்சுமி கல்லூரியில் தமிழ் இணைப் பேராசிரியராகப் பணியாற்றி வருகிறார். அருள்நெறித் தந்தை அடிகளார், குன்றக்குடி அடிகளார் பணிகள் போன்ற நூல்களை எழுதியுள்ளார். பல்வேறு ஆய்வுக் கட்டுரைகளை எழுதியுள்ள இவர் தமிழாகரர் விருது, சைவ சித்தாந்தக் கலாநிதி விருது, சிவநெறிப் புலவர்மணி விருது போன்றவைகளைப் பெற்றுள்ளார். இவர் எழுதிய *“திருநாவுக்கரசர் தேவாரத்தில் சிவ மூர்த்தங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் சமயம், ஆன்மீகம், அளவையியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1959 பிறப்புகள்
பகுப்பு:திருவண்ணாமலை மாவட்ட மக்கள்
இரா. இராமகிருட்டிணன்

**இரா. இராமகிருட்டிணன்** (பிறப்பு: மே 19 1945) என்பவர் ஒரு தமிழக எழுத்தாளர். ஓசூரில் பிறந்த இவர் தெற்கு தொடருந்துவில் தொடர் வண்டி நிலைய பொறுப்பாளராகவும் (ஸ்டேசன் மாஸ்டர்), தொடருந்து துணை நிலை இராணுவப் படையில் சுபேதாராகவும் பணியாற்றியவர். பன்மொழிப் புலமை பெற்ற இவர் தமிழில் முதுகலைப் பட்டமும், ஆய்வியல் நிறைஞர் பட்டமும்,முனைவர் பட்டமும் பெற்றுள்ளார். இவர் எழுதிய தகடூர் வரலாறும் பண்பாடும் எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் “நாட்டுவரலாறு, கல்வெட்டு, தொல்லியல், கடலியலும் வணிக வழிகளும், அகழாய்வு” எனும் வகைப்பாட்டில் பரிசு பெற்றிருக்கிறது.

இவர் முனைவர் பட்டத்திற்கான ஆய்வினை "தருமபுரி மாவட்டத் திருத்தலங்கள்" என்ற தலைப்பில் செய்துள்ளார்.

## எழுதிய நூல்கள்
* தகடூர் வரலாறும் பண்பாடும்
* சிவபெருமானின் வீரட்ட தலங்கள்
* நவக்கிரகங்களின் ஆட்சி முறையும் மானுட விதியும்
* சிவ தாண்டவம்
* ஒசூர் சந்திர சூடேசுவரர் கோயில் ஓர் ஆய்வு
* கலாப்பிரியா கவிதைகளில் அகத்திணை மரபுகள்
* அஷ்டாஷ்ட மூர்த்தங்கள் எனும் 64 சிவவடிவங்களும் தத்துவ விளக்கங்களும்

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:கிருட்டிணகிரி மாவட்ட மக்கள்
பகுப்பு:பெங்களூர் தமிழர்
ஆ. ஜெகதீசன்

திருப்பூந்துருத்தி **முனைவர் ஆ.ஜெகதீசன்** (பிறப்பு: மே 16 1972) என்பவர் ஒரு தமிழக எழுத்தாளர் ஆவார். இவர் 2008 மற்றும் 2013 ஆகிய ஆண்டுகளில் தமிழ்நாடு அரசின் தமிழ் வளர்ச்சித் துறையின் சார்பில் சிறந்த நூலாசிரியருக்கான விருது பெற்றவர். கௌரா இலக்கிய மன்றத்தின் 2013 ஆம் ஆண்டிற்கான சிறந்த நூலாசிரியருக்கான விருதினைப் பெற்றவர். இவர் உலக, தேசிய மற்றும் மாநிலங்கள் அளவிலான கருத்தரங்கங்களில் பங்கேற்றுள்ளார். கல்வெட்டியல் துறையில் ஈடுபாடு கொண்டவர். இவர் பல ஆய்வியல் நிறைஞர் மாணவர்களையும், முனைவர் பட்ட ஆய்வாளர்களையும் நெறிப்படுத்தி உள்ளார்.

## பிறப்பு
தஞ்சாவூர் மாவட்டம் திருவையாறு நடுப்படுகையில் பிறந்தவர்.
## பணி
கல்லூரியில் தமிழ் விரிவுரையாளராகப் பணியாற்றி வரும் இவர், "தமிழ் இலக்கியத்தில் மனித உரிமைச் சிந்தனைகள்", "தமிழ் இலக்கியத்தில் கல்வெட்டியல் கூறுகள்", "சங்க இலக்கிய மதிப்பீடுகள்", "பாரதி - பாரதிதாசன் சமூகச் சிந்தனைகள்" போன்ற நூல்களை வெளியிட்டுள்ளார். இவர் எழுதிய “இலக்கியத்தில் மனித உரிமைக் கோட்பாடுகள்” எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் வகைப்பாட்டில் பரிசு பெற்றிருக்கிறது.

## பொறுப்புகள்

மேனாள் எக்ஸ்நோரா திட்ட அலுவலர்

மேனாள் இளைஞர் மேம்பாட்டுத் திட்ட ஒருங்கிணைப்பாளர்

மேனாள் நாட்டு நலப்பணித் திட்ட அலுவலர்

மேனாள் இளைஞர் செஞ்சுருள் சங்க கரூர் மாவட்ட ஒருங்கிணைப்பாளர்

மேனாள் கல்லூரி முதல்வர் (பொ), அரசு கலைக் கல்லூரி, மாதனூர், வேலூர் மாவட்டம்.

தற்போது தமிழாய்வுத்துறை தலைவர், டாக்டர் கலைஞர் அரசு கலைக் கல்லூரி, குளித்தலை.

## பங்கேற்ற கருத்தரங்குகள்

18.02.2010 One day workshop *Gender studies* Bharathidasan University, Tiruchirappalli.

12.12.2011 - 15.12.2011 Youth Red cross, State level University YRC study camp, Coimbatore.

03.07.2012 - 09.07.2012
NSS orientation course, madras school of social Work, Chennai.

04.01.2013 - First Aid programme
St. John ambulance, IRCS, Tamilnadu - Chennai.

23.01.2014-27.01.2014
Training camp youth Red cross Annamalai University, Chidambaram.

AIFUCTO - seminar changing Paradigms of higher education - St. Alloysius college (Autonomous), Mangalore Karnataka.

'ஆர்' அனைத்திந்திய ஆராய்ச்சிக் கழகத்தின் ஐந்தாவது பன்னாட்டு கருத்தரங்கத்தில் *"புறநானூற்றில் வஞ்சின மொழிகள்"* 
என்ற தலைப்பில் கட்டுரை வழங்கியுள்ளார்.

கௌரா இலக்கிய மன்றம் சார்பாக 2010ல் நடைபெற்ற பாரதிதாசன் பல்கலைக்கழக தமிழ் துறை படைப்பாளிகளின் படைப்புத்திறன் பரிசுப் போட்டியில் பங்கேற்று உள்ளார்.

## நூல்கள்

1.தமிழ் இலக்கியத்தில் கல்வெட்டியல் கூறுகள்(மனோன்மணியம் சுந்தரனார் பல்கலைக்கழகத்தின் பாடத்திட்டத்தில் வைக்கப்பட்டுள்ளது).

2. கல்வெட்டியல்

3. நாவல் இலக்கியத்தில் சு.சமுத்திரம்

4. பாரதி பாரதிதாசன் சமூகச் சிந்தனைகள்

5.சங்க இலக்கிய மதிப்பீடுகள்

6. இலக்கியத்தில் மனித உரிமைக் கோட்பாடுகள்(2008ஆம் ஆண்டிற்கான தமிழக அரசு தமிழ் வளர்ச்சித் துறையின் சிறந்த நூல் விருது பெற்றது.)

7. பெண்களுக்கான சட்டங்கள் (2013ஆம் ஆண்டிற்கான தமிழக அரசு தமிழ் வளர்ச்சித் துறையின் சிறந்த நூல் விருது பெற்றது.)

8. மனித உரிமைகள்

9. பாலின சமத்துவம்

10. பத்துப்பாட்டில் பெண்கள்

11. சிந்தனையியல்

12. சித்தர் இலக்கியம்

13. இந்திய அரசியலமைப்பு

14. பெண்ணியம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1972 பிறப்புகள்
பகுப்பு:தஞ்சாவூர் மாவட்ட மக்கள்
இரா. தங்கவேலு

**இரா. தங்கவேலு** என்பவர் ஒரு தமிழக எழுத்தாளர். திருச்சிராப்பள்ளி, தாயனூரில் தேசிய விதை ஆராய்ச்சி மையத்தில் தாவர நோயியல் முதுநிலை விஞ்ஞானியாகப் பணிபுரிகிறார். இவர் தேசிய அளவில் ஜவஹர்லால் நேரு விருதினை பயிர் நோய்க் கட்டுப்பாடு பிரிவில் முனைவர் பட்டப் படிப்பு ஆராய்ச்சிக்காகப் பெற்றுள்ளார். பல்வேறு ஆராய்ச்சிக் கட்டுரைகளையும் எழுதியுள்ளார். பல ஆராய்ச்சிக் கருத்தரங்குகளில் பங்கேற்றுள்ளார். இவர் மு. மு. முஸ்தபாவுடன் சேர்ந்து எழுதிய *“வாழைச் சாகுபடியில் புதிய தொழிநுட்பங்கள்”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் வேளாண்மையியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருச்சி மாவட்ட மக்கள்
அ. விநாயகமூர்த்தி

**அப்பாத்துரை விநாயகமூர்த்தி** (*Appathurai Vinayagamoorthy*, 19 திசம்பர் 1933 - 28 மே 2017) இலங்கைத் தமிழ் அரசியல்வாதியும், வழக்கறிஞரும், தமிழ்த் தேசியக் கூட்டமைப்பின் முன்னாள் நாடாளுமன்ற உறுப்பினரும் ஆவார். இவர் அகில இலங்கைத் தமிழ்க் காங்கிரஸ் கட்சியின் முன்னாள் தலைவராக இருந்தவர்.

## அரசியல் வாழ்க்கை
விநாயகமூர்த்தி அகில இலங்கைத் தமிழ்க் காங்கிரஸ் கட்சியின் மூத்த உறுப்பினராக இருந்தவர். இக்கட்சியின் தலைவர் குமார் பொன்னம்பலம் 2000 ஆம் ஆண்டில் படுகொலை செய்யப்பட்டதை அடுத்து அக்கட்சியின் தலைவரானார். 2000 ஆம் ஆண்டு நாடாளுமன்றத் தேர்தலில் இவர் அக்கட்சியின் சார்பில் யாழ்ப்பாண மாவட்டத்தில் போட்டியிட்டு நாடாளுமன்றத்திற்குத் தெரிவுசெய்யப்பட்டார். 2001 ஆம் ஆண்டில் குமார் பொன்னம்பலத்தின் மகன் கஜேந்திரகுமார் பொன்னம்பலம் அரசியலில் இறங்கியதும், அக்கட்சியின் தலைமைப்பொறுப்பில் இருந்து விலகினார்.

2001 இல் தமிழ்க் காங்கிரசு, ஈழமக்கள் புரட்சிகர விடுதலை முன்னணி, தமிழீழ விடுதலை இயக்கம், தமிழர் விடுதலைக் கூட்டணி ஆகியன இணைந்து தமிழ்த் தேசியக் கூட்டமைப்பைத் தோற்றுவித்தனர். 2001 தேர்தலில் ததேகூ சார்பில் யாழ்ப்பாணத் தேர்தல் மாவட்டத்தில் போட்டியிட்டு நாடாளுமன்றத்திற்கு மீண்டும் தெரிவானார். 2004 தேர்தலில் வன்னி மாவட்டத்தில் போட்டியிட்டார். ததேகூ வேட்பாளர்களில் இவர் ஆறாவதாக வந்ததை அடுத்து நாடாளுமன்றத்திற்குத் தெரிவாகவில்லை.

2010 ஆம் ஆண்டில் கஜேந்திரகுமார் பொன்னம்பலம் தமிழ்த் தேசியக் கூட்டமைப்பில் இருந்து விலகினார். அத்தோடு தமிழ்க் காங்கிரசும் விலகியது. ஆனாலும், விநாயகமூர்த்தி தமிழ்த் தேசியக் கூட்டமைப்பிலேயே தொடர்ந்து இருக்கலானார். 2010 தேர்தலில் ததேகூ சார்பில் யாழ்ப்பாண மாவட்டத்தில் போட்டியிட்டு மீண்டும் நடாளுமன்றத்திற்குத் தெரிவு செய்யப்பட்டார்.

## மேற்கோள்கள்

பகுப்பு:1933 பிறப்புகள்
பகுப்பு:2017 இறப்புகள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை வழக்கறிஞர்கள்
பூ. மாரி அய்யா

**பூ. மாரி அய்யா** என்பவர் ஒரு தமிழக எழுத்தாளர். தஞ்சாவூர் மாவட்டம், வல்லம், பெரியார் மணியம்மை பல்கலைக் கழகத்தில் விளையாட்டுக் கல்வியியல் துறையில் பேராசிரியராகவும், துறைத் தலைவராகவும் பணியாற்றி வருகிறார். விளையாட்டு, யோகா குறித்து 35க்கும் மேற்பட்ட நூல்களை எழுதியுள்ளார். வானொலி, தொலைக்காட்சிகளில் விளையாட்டு, யோகா சார்ந்த பல்வேறு நிகழ்ச்சிகளில் பங்கேற்றுச் சிறப்பித்துள்ளார். இவர் எழுதிய *“அறிந்து கொள்ளுங்கள் - கால்பந்து”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் விளையாட்டு எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தஞ்சாவூர் மாவட்ட மக்கள்
இரா. குமரவேலன்

**இரா. குமரவேலன்** (பிறப்பு: அக்டோபர் 19 1938) என்பவர் ஒரு தமிழக எழுத்தாளர். சென்னையில் பிறந்த இவர் சென்னை, பச்சையப்பன் கல்லூரியில் பேராசிரியராகப் பணியாற்றி ஓய்வு பெற்றவர். பன்மொழி அறிவு பெற்றவர்.

## எழுதிய நூல்கள்
பூங்குன்றன் கவிதைகள், தமிழ் நாடக ஆய்வு, கவிதை நாடகம் - ஒரு கண்ணோட்டம், பொன்னி, தமிழ் நாடக வளர்ச்சி, விடுதலை இயக்கமும் திராவிட இயக்கமும், மணலும் நுரையும் (கலீல் கிப்ரான் - தமிழாக்கம்) என பல நூல்களை எழுதியுள்ளார்.

## பெற்ற விருதுகள்
கலைமாமணி விருது, நாடகச் செம்மல் விருது போன்ற விருதுகளைப் பெற்றவர். இவர் எழுதிய *“திருக்குறள் - வ. உ. சிதம்பரனார் உரை”* எனும் நூல் தமிழ் வளர்ச்சித் துறையின் 2008 ஆம் ஆண்டிற்கான சிறந்த நூல்களில் பிற சிறப்பு வெளியீடுகள் எனும் வகைப்பாட்டில் பரிசு பெற்றிருக்கிறது.

## நாட்டுடமையாக்கம்
2024 நவம்பரில் இவரது படைப்புகளை தமிழ்நாடு அரசு நாட்டுடமை ஆக்கியது. இவரது மரபுரிமையாளர்களுக்கு பரிவுத் தொகையாக ரூ 10 இலட்சம்  வழங்கியது.

## மேற்கோள்கள்

பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1938 பிறப்புகள்
பகுப்பு:சென்னை எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
மொழி அமிழ்தல்

**மொழி அமிழ்தல்** என்பது ஒரு மொழியைக் கற்றுக்கொள்வதற்கான ஒரு வழிமுறை ஆகும்.  ஒரு மொழியை அது பயன்படும் சூழலில் கூடிய இலகுவாகக் கற்கலாம் என்ற அடிப்படையில் ஒரு மாணவரை அத்தகையை சூழலில் அமிழ்த்தல் மூலம் மொழியைக் கற்றுத் தருவதே இந்த முறையின் அணுகு முறை ஆகும்.

மொழி அமிழ்தலின் வடிவமைப்பு பல வகைப்பட்டது. இவற்றில் ஒரு வகை, இலக்கு மொழி ஊடாக அனைத்து பாடக் கல்வியினை மேற்கொள்ளல் ஆகும். இந்த முறையைக் கனடிய ஆங்கிலேயர்கள் பிரெஞ்சு மொழியைக் கற்க 1960களில் முதலில் பயன்படுத்தினர். இன்னுமொரு வகை, ஒரு மாணவர் மொழி புழங்கும் சூழலுக்குச் சென்று வாழ்ந்து மொழியைக் கற்றல் ஆகும். இந்த அணுகுமுறை மாணவர் பரிமாற்றத் திட்டங்களில் பெரிதும் பயன்படுத்தப்படுகிறது. இம் முறை ஆங்கில மொழி கற்பதற்காக கிழக்காசிய நாட்டவர்களால் பெரிதும் பயன்படுத்தப்படுகிறது. மொழிக் கூடு மொழி அமிழ்தலின் ஒரு நீட்சியாகும்.

## மேற்கோள்கள்

பகுப்பு: மொழிப் புத்துயிர்ப்பு
மொழிக் கூடு

**மொழிக் கூடு** என்பது மொழிப் புத்துயிர்ப்பு மற்றும் கற்றலில் பயன்படும் ஒரு வழிமுறை ஆகும்.  இது மொழி அமிழ்தல் (language immersion) அணுகுமுறை ஒத்தது, ஆனால் அதை விட கூடுதல் வலுவாக வடிவமைக்கப்பட்டது.  இந்த வழிமுறை முதன் முதலில் வெற்றிகரமாக மாவோரி மொழிப் புத்துயிர்ப்பு செயற்திட்டங்களில் பயன்படுத்தப்பட்டது.  இதன் பின்னர் இம் முறை அகவாய் மொழிப் புத்துயிர்ப்பின் போதும், தற்போது பிற மொழி புத்துயிர்ப்புத் திட்டங்களிலும் பயன்படுத்தப்படுகிறது.

ஒரு மொழிக் கூட்டில் மொழி பேசும் மூத்தோர்கள் குழந்தைகளின் தொடக்க நிலைக் கல்வியில் மொழியை பரிமாறுதலி இலக்காகக் கொண்டு மிக நெருக்கமாக ஈடுபடுவர்.

பகுப்பு:மொழிப் புத்துயிர்ப்பு
தேபன் கார்டன்ஸ்

தேபன் கார்டன்ஸ் (Teban Gardens), சிங்கப்பூரில் உள்ளது. நகரத்தின் மையப் பகுதியில், தேபன் கார்டன்ஸ் உணவகம் அமைந்துள்ளது. சுற்றுப் பகுதியில் குடியிருப்பவர்களுக்கு உணவுத் தேவையைப் பூர்த்தி செய்கிறது. 
ஐயர் ராஜா சமூகக் கூடமும் மூன்று  தோட்டங்களும் அமைந்துள்ளன. நீர் விளையாட்டுகள் இங்கு நடைபெறுகின்றன.

## மேற்கோள்கள்

பகுப்பு:சிங்கப்பூரில் இடங்கள்
ஆண்டர்சன் பாலம்

thumb|right|250px|ஆண்டர்சன் பாலம்
**ஆண்டர்சன் பாலம்,** போக்குவரத்து நெரிசலின் காரணமாக, சிங்கப்பூர் ஆற்றின் வடக்கு, தெற்குக் கரைகளை இணைக்கக் கட்டப்பட்ட பாலம் 1994 ஆம் ஆண்டில் தொடங்கப்பட்டு, 1997 ஆம் ஆண்டு கட்டி முடிக்கப்பட்டது. நிதி நகரத்தை நகர மண்டபத்துடன் இணைக்கிறது. புல்லர்டன் சிங்கப்பூர், மெர்லியன் பார்க் ஆகியவை அருகில் அமைந்துள்ளன.  நவம்பர் 3, 2008 அன்று, நகர மீள்வளர்ச்சிக் குழுவால் பாதுகாப்பு அளிக்க வேண்டிய இடமாகத் தேர்ந்தெடுக்கப்பட்டது. சிங்கப்பூர் வாகனப் போட்டிகளில் இப்பகுதியும் சேர்க்கப்பட்டுள்ளது.

## மேற்கோள்கள்

பகுப்பு:சிங்கப்பூரில் உள்ள பாலங்கள்
யாழ் இலக்கிய வட்டம் - இலங்கை இலக்கியப் பேரவை விருதுகள், 2008

**யாழ்.இலக்கிய வட்டத்தின் இலங்கை இலக்கியப் பேரவை**' 2008,2009 ஆண்டுகளில் நாடு பூராகவும் வெளியாகிய தமிழ் நூல்களை பரிசீலனை செய்து சிறந்த நூல்களுக்கு விருதும்,  பாராட்டுப் பத்திரமும் வழங்கும் நிகழ்வு ஜூன் மாதம்  12 ஆம் திகதி ஞாயிற்றுக்கிழமை மாலை 3 மணிக்கு நல்லூர் திருஞானசம்பந்தர் மண்டபத்தில் நடைபெற்றது,.

இவ்விழாவுக்கு இலங்கை இலக்கிய பேரவைத் தலைவரும் மூத்த இலக்கியவாதியுமான செங்கை ஆழியான் கலாநிதி க.குணராசா தலைமை தாங்கினார். விழாவில் ஆசியுரையை நல்லை ஆதின குரு முதல்வர் ஸ்ரீலஸ்ரீ சோமசுந்தரபரமாச்சாரிய தேசிக சுவாமிகள்,அருட்தந்தை டிக்சன் அடிகளார் ஆகியோர் வழங்கினார்கள். பரிசளிப்பு பேருரையை வாழ்நாள் பேராசிரியர் அ.சண்முகதாஸும் , கவிஞர் ஐயாத்துரை ஞாபகார்த்த விருது வழங்கும் பேருரையை யாழ்ப்பாணப் பல்கலைக்கழக தமிழ்த் துறைத்தலைவர் பேராசியர் எஸ்.சிவலிங்கராஜாவும் வழங்கினார்கள்..

## 2008 ஆம் வருடத்துக்கான விருதும் பாராட்டும் பெறும் நூல்கள்

* புதினம் -  லோமியா - எஸ்.ஏ.உதயன்

* சிறுகதை - நினைவுகள் மடிவதில்லை - சிற்பி சரவணபவன்

* கவிதை - இதுநதியின் நாள் - ஸண்ஸியா

* சிறுவர் இலக்கியம் - வைரப்பனைமரம் - சந்திரா தனபாலசிங்கம்

* சிறுவர் இலக்கியம் - சிறுவர் நீதிப் போதனைக் கதைகள் - வைரமுத்து சுந்தரேசன் (இருவருக்கான பரிசுகள்)

* நாடகம் - ஒரு கலைஞரின் கதை - கலைஞர் கலையார்வன்   

* சமயம் - சிவபோதச் சிற்றுரை - மட்டுவில் அ.நடராசா

* சமயம் - இறைவிழுமியம் - அருட்தந்தை அ.ஸ்ரீபன் (இருவருக்கு பரிசுகள்)

* பல்துறை - மனமெனும் தோணி - கோகிலா மகேந்திரன்

* மொழிபெயர்ப்பு - சூளவம்சம் கூறும் இலங்கை வரலாறு- செங்கை ஆழியான்

பகுப்பு:தமிழ் இலக்கிய விருதுகள்
பகுப்பு:இலங்கைத் தமிழ் மொழி விருதுகள்
பகுப்பு:2008 விருதுகள்
சந்திரபானு

**சந்திரபானு** (ஆங்கிலம்: *Chandrabhanu* அல்லது *Chandrabhanu Sridhamaraja*; தாய்: *จันทรภาณุ ศรีธรรมราช*) என்பவர் தாய்லாந்து நாட்டில் இருந்த தாமிரலிங்க இராச்சியத்தை 1230-ஆம் ஆண்டில் இருந்து 1263-ஆம் ஆண்டு வரை ஆட்சி செய்த அரசராவார்.

தென் தாய்லாந்தில் இவர் கட்டிய கோயில் மூலமும் பாண்டியர் கீழ் சில ஆண்டுகள் இலங்கையை ஆண்டதன் மூலமும் அதிகம் அறியப்படுகிறார். மகாவம்சத்தின் படி இவர் தற்போதைய தாய்லாந்து நாட்டின் தாமிரலிங்க அரசை ஆண்ட தமிழ் கடற்கொள்ளையர்களின் தலைவன் ஆவார்.

## வரலாறு

இவர் 1247-ஆம் ஆண்டில் இரண்டாம் பராக்கிரம்மபாகு என்னும் சிங்கள் அரசனை எதிர்த்துத் தோல்வி அடைந்தார். பின்னர் பாண்டியர் உதவியுடன் சில ஆண்டுகள் வட இலங்கையை ஆண்டு, சில ஆண்டுகள் கழித்துப் பாண்டியப் பேரரசை எதிர்த்தான். 

முதலாம் சடையவர்மன் சுந்தரபாண்டியன் என்னும் பாண்டிய வேந்தன் தலைமையில் நடந்த போரில் (1262- 1264); இவர் இரண்டாம் சடையவர்மன் வீரபாண்டியன் என்பவரால் கொல்லப்பட்டார். அதன் பிறகு இலங்கையிலுள்ள பாண்டியர் படையை எதிர்க்கும் கொள்கையும்  தாமிரலிங்க அரசை நிர்வகிக்கும் பொறுப்பும்  இவரின் மகனான சாவகன் மைந்தன் கீழ் வந்தன.

### சாவகன் மைந்தன்

சந்திரபானுவின் மகனான சாவகன் மைந்தன் (கி.பி. 1255 - 1263) தாய்லாந்து நாட்டு தாமிரலிங்க இளவரசன் ஆவார். இவரின் தந்தையான சந்திரபானு தாய்லாந்து நாட்டு தாமிரலிங்க அரசராக இருந்து பின் 1250-களில் பாண்டியர் ஆட்சியின் கீழிருந்த இலங்கையின் மீது படை எடுத்தார். 

அப்படை எடுப்புக் காலத்தில் தாமிரலிங்கத்தை ஆண்ட இவரின் தந்தைக்கு உதவுவதற்கு இலங்கை வந்து அங்குள்ள இரண்டாம் பராக்கிரம பாகு என்ற சிங்கள அரசனால் தோற்கடிக்கப்பட்டான். 

### முதலாம் சடையவர்மன் சுந்தரபாண்டியன்

பின் பாண்டியர் பேரரசனான முதலாம் சடையவர்மன் சுந்தரபாண்டியன் என்பவரிடம் இவரும் இவரின் தந்தையான சந்திரபானுவும் 1258-இல் பணிந்து அவனின் கீழ் வட இலங்கையை ஆண்டனர். அந்தக் காலத்தில் பாண்டியனுக்கு வரியாக ஆபரணங்களும் யானைகளும் அனுப்பப்பட்டன.

இலங்கையின் செல்வ வளத்தை அறிந்த தாமிரலிங்கத்தினர் அதை அடைய எண்ணி பாண்டியப் பேரரசை எதிர்த்து போர் தொடுத்தனர். முதலாம் சடையவர்மன் சுந்தரபாண்டியன் தம்பியான இரண்டாம் சடையவர்மன் வீரபாண்டியன் இவர்களை 1262-1264களில் எதிர்கொண்டு சாவகன் தந்தையான சந்திரபானுவைக் கொன்றான். 

### முதலாம் மாறவர்மன் குலசேகர பாண்டியன்

அதை திரிகோணமலையில் பொறித்தும் வைத்தான். அதனால் சாவகன் தன் சேனையுடன் பின்வாங்கி மீண்டும் பாண்டியப் பேரரசை எதிர்க்கத் தருணம் பார்த்திருந்தான்.

1270களில் தன் படைவலிமையை அதிகரித்து மீண்டும் பாண்டியர் சேனையுடன் போர் புரிந்து பாண்டியப் பேரரசனான முதலாம் மாறவர்மன் குலசேகர பாண்டியன் என்பவனால் தோற்கடிக்கப்பட்டான். 

### குலசேகர சிங்கையாரியன்

சாவகர் பாண்டிய அரசின் உதவி பெற்று வட இலங்கையை ஆண்டு பின் அவர்களின் மேலேயே போர் தொடுத்ததால், சாவகர் மீது நம்பிக்கை இழந்த பாண்டிய அரசு தன் அமைச்சனான குலசேகர சிங்கையாரியன் கீழ் ஆரியச் சக்கரவர்த்திகள் என்ற புதிய யாழ்ப்பாண அரச வம்சத்தை தொடங்கி வட இலங்கையை ஆள வைத்தது. அதன் பின் சாவகனின் தாய்லாந்து நாட்டு தாமிரலிங்க அரசு மற்ற பக்கத்து அரசுகளால் துண்டாடப்பட்டது.

## மேற்கோள்கள்

பகுப்பு:தாய்லாந்து அரசர்கள்
பகுப்பு:1270 இறப்புகள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1984

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1984 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1984 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

## ஆதாரம்

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1984 விருதுகள்
யாழ் இலக்கிய வட்டம் - இலங்கை இலக்கியப் பேரவை விருதுகள், 2007

**யாழ் இலக்கிய வட்டத்தின்** 43ஆவது ஆண்டு நிறைவு விழாவும் **இலங்கை இலக்கிய பேரவை**யின் 2007 ஆம் ஆண்டிற்கான சிறந்த நூல்களுக்கான பரிசளிப்பு விழாவும் 2009 மே மாதம்\ பதினேழாம் திகதி ஞாயிற்றுக்கிழமை காலை நல்லை திருஞானசம்பந்தர் ஆதீன மண்டபத்தில் நடைபெற்றது.

## 2007 ஆம் ஆண்டிற்கான விருது பெற்ற நூல்கள்

* ஆய்வு - தென்கிழக்கு முஸ்லிம் தேசத்தாரின் நாட்டாரியல் - மருதூர் ஏ.மஜீத்
* புதினம் - மீண்டும் வருவேன் - செங்கை ஆழியான்
* சிறுகதை - வரால் மீன்கள் - எம்.எஸ்.அமருல்லா

• கவிதை - இரண்டு கார்த்திகைப் பறவைகள் - எஸ்.புஷ்பானந்தன்

• காவியம்  - தகுதி நிலையில் எதுவும் கிடைக்கவில்லை

• நாடகம் – அரங்கப்படையல்கள் - கலாபூஷணம் க.செல்லத்துரை

• சிறுவர் இலக்கியம் - மரம் வெட்டியும் இரு தேவதைகளும் - ஓ.கே.குணநாதன்

• சமயம் - வெளிச்சத்தின் வேர்கள்  - தமிழ்நேசன்

•பல்துறை - பண்டிதமணி சி.கணபதிப்பிள்ளை - கலாநிதி செ. யோகராசா

• மொழிபெயர்ப்பு - பிளேக் கவிதைகள் -  வைரமுத்து சுந்தரேசன்

பகுப்பு:தமிழ் இலக்கிய விருதுகள்
பகுப்பு:இலங்கைத் தமிழ் மொழி விருதுகள்
பகுப்பு:2007 விருதுகள்
இரா. கு. ஆல்துரை

**இரா. கு. ஆல்துரை** (பிறப்பு: டிசம்பர் 2 1952) என்பவர் ஒரு தமிழக எழுத்தாளர். நீலகிரி மாவட்டம் முத்தோரை அருகிலுள்ள கீழ்கவ்வட்டி எனும் ஊரில் பிறந்தவர். செந்தமிழ் சொற்பிறப்பியல் அகரமுதலித் திட்டத்தில் சிறப்புநிலைத் தொகுப்பாளராகப் பணியாற்றி வருகிறார்.  பன்முகப் பார்வையர் பாவாணர், அகரமுதலி வல்லுநர் பாவாணர், அவர்தாம் பாவாணர் ஆகிய நூல்களை எழுதியுள்ளார். மொழியியல் சார்ந்த பல ஆராய்ச்சிக் கட்டுரைகளை எழுதியுள்ளார். இவர் எழுதிய *“படகு - ஒரு திராவிட மொழி”* எனும் நூல் 2006 ஆம் ஆண்டிற்கான சிறந்த நூல்களில் மொழி வரலாறு, மொழியியல், மொழி வளர்ச்சி, இலக்கணம் எனும் வகைப்பாட்டிலும்  *“படகர் அறுவடைத் திருநாள்”* எனும் நூல் 2008 ஆம் ஆண்டிற்கான சிறந்த நூல்களில் நாட்டுப்புறவியல் எனும் வகைப்பாட்டிலும் தமிழ்நாடு அரசின்  தமிழ் வளர்ச்சித் துறையின் பரிசுகளைப் பெற்றிருக்கின்றன.

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1952 பிறப்புகள்
பகுப்பு:நீலகிரி மாவட்ட மக்கள்
பால்வண்ணம் பிள்ளை (சிறுகதை)

**பால்வண்ணம் பிள்ளை,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் ’பால்வண்ணம் பிள்ளை’ என்ற தனி மனிதனிரின் வாழ்க்கையின் சிலநாள் நிகழ்வுகளை அடிப்படைப்படையாகக் கொண்டு எழுதப்பட்டுள்ளது.

## கதைச் சுருக்கம்
பால்வண்ணம் பிள்ளை மாவட்ட ஆட்சியர் அலுவலகத்தில் வேலை பார்ப்பவர். கையில் மூன்றும் வயிற்றில் ஒன்றுமாக அவரது சந்ததிகள் நான்கு. 35 ரூபாய் மாத வருமானத்துக்காக பயமும் பணிவுமான உழைப்பு. ஆனால் பிடித்த முயலுக்கு மூன்றுகால் என்று சொல்லக்கூடிய வீண்பிடிவாதத்துடன் அலுவலகத்தில் பசுவாகவும் வீட்டில் ஹிட்லராகவும் இருந்தார். ஒருநாள் அலுவலகத்தில் மெக்சிகோ எங்குள்ளது என்பது குறித்து அவருக்கும் உடன் வேலை பார்க்கும் மற்றொருவருக்குமிடையே ஒரு சின்ன வாக்குவாதம். இவர் தென்னமெரிக்காவில் என்று சொல்ல, மற்றொருவர் புவி வரைபடத்தில் அது வட அமெரிக்காவில் உள்ளது என்றார். வீடு திரும்பிய அவர் வீட்டில் அவர் பள்ளியில் படிக்கும்போது பயன்படுத்திய புவிவரைபடப் புத்தகத்தைத் தேடி எடுத்து தனது கருத்துக்குச் சான்று தேட, அதில் மெக்சிகோ வட அமெரிக்காவில் இருந்தது. அவ்வளவுதான், அவரது கோபம் மனைவியின் மேல் பாய்ந்தது.

அந்த சமயம் பார்த்து, குழந்தைகளின் பால் கணக்கு மாதம் நான்கு ரூபாய்க்கு மேல் ஆனதால், ஒரு மாடு வாங்கிவிட்டால் நல்லது என எண்ணிய அவரது மனைவி அவரிடம் மாடு வாங்க சம்மதம் கேட்கப்போக, ”மாடு கீடு வாங்க முடியாது என் புள்ளையெ நீச்சுத்தண்ணியை குடிச்சு வளரும்” என்று சொல்லிவிட்டார்.

மனது கேட்காத அவரது மனைவி தனது கையில் கிடந்த காப்பை விற்று ஒரு மாடு வாங்கிவிட, பால்வண்ணம் பிள்ளை, தனது வீண் கோபத்தால் அம்மாட்டை என்ன செய்தார் என்பதுதான் கதையின் முடிவு.

## குறிப்பிடத்தக்க பகுதிகள்
நடுத்தர மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துக்கள் முன்னிலைப்படுத்தப் படுகின்றன.

கதையின் சில பகுதிகள்:

### பால்வண்ணம் பிள்ளை

### குடும்பம்

### மனைவி
 
### குழந்தைகள்

## ஆதாரங்கள்
*புதுமைப்பித்தன் சிறுகதைகள்- தொகுப்பு ஆசிரியர் -மீ. ப. சோமசுந்தரம்.
*புதுமைப்பித்தன் 103 சிறுகதைகள்- தொகுப்பு ஆசிரியர் -எம். வேதசகாயகுமார்.

பகுப்பு:சிறுகதைகள்
லும்பினி பூங்கா

**லும்பினி பூங்கா** ஆந்திரமாநிலம் ஹைதராபாத்தில் ஹுசைன் சாகருக்கு அருகில் அமைந்துள்ள ஒரு பூங்கா ஆகும்.  பிர்லா மந்திர், பிர்லா கோளரங்கம் ஆகியவற்றிற்கு அருகில் அமைந்துள்ள இது ஹைதராபாத் நகரின் சுற்றுலா தலங்களில் முக்கிய இடம் பெறுகிறது.  இங்கு உயரமான புத்தர் சிலை, லேசர் அரங்கம் போன்ற பல சிறப்பம்சங்கள் உள்ளன.  இந்த புத்தர் சிலை தமிழ்நாட்டைச் சேர்ந்த கணபதி சிற்பி அவர்களால் வடிவமைக்கப்பட்டது.  2007 ஆகஸ்ட் 25-ல் இந்த பூங்கா தீவிரவாத தாக்குதலுக்கு உள்ளானதில் 44 பேர் கொல்லப்பட்டனர்.

## மேற்கோள்கள்

பகுப்பு:இந்தியச் சுற்றுலாத் தலங்கள்
பகுப்பு:இந்தியப் பூங்காக்கள்‎
யாப்பருங்கல விருத்தி

**யாப்பருங்கல விருத்தி** அல்லது **யாப்பருங்கல விருத்தியுரை**, அமிர்தசாகரர் எழுதிய யாப்பருங்கலம்  நூலுக்கு எழுதப்பட்டுள்ள விரிவுரை. இந்த உரைநூல் எழுதியவர் இன்னார் எனத் தெரியவில்லை. பதிப்புநூல் இந்த உரையைப் **பழைய உரை** எனக் குறிப்பிடுகிறது. இந்த உரைநூலின் காலம் 11 ஆம் நூற்றாண்டு. இந்த உரை, யாப்பிலக்கணம் பற்றி ஆசிரியர் கூறும் செய்திகளை மட்டும் கூறாமல் அச்செய்திகளோடு தொடர்புள்ள பிறரது செய்திகளையும் ஒப்பிட்டுக் காட்டிக்கொண்டு செல்கிறது. இதன் பயனாக அக்காலத்தில் பயன்பாட்டிலிருந்த பல நூல்களையும், நூலாசிரியர்களையும் அறியமுடிகிறது.

## நூல் தரும் பெயர்கள்

### நூலாசிரியர்கள்

#அகத்தியனார்
#அணியியலுடையார்
#அவிநயனார்
#அறிவுடை நம்பியார்
#அனவியனார்
#இடைக்காடர்
#ஔவையார்
#கடிய நன்னியார்
#கபிலர்
#கல்லாடனார்
#காக்கை பாடினியார்
#குடமூக்கிற் பகவர்
#குணகாங்கியார்
#கையனார்
#சங்கயாப்புடையார்
#சிறுகாக்கை பாடினியார்
#செய்யுளியலுடையார்
#தொல்காப்பிய-அகத்தியமுடையார்
#தொல்காப்பியனார்
#நக்கீரர்
#நல்லாறனார்
#நற்றத்தனார்
#பத்தினி
#பரணர்
#பரிமாணனார்
#பலகாயனார்
#பனம்பாரனார்
#பாக்கனார்
#பாட்டியல் மரபுடையார்
#பாடலனார்
#புட்கரனார்
#பெருஞ்சித்திரனார்
#பெருந்தலைச் சாத்தனார்
#பேராசிரியர் (மயேச்சுரர்)
#பொய்கைக் கதயானைச்சூழாசிரியர்
#பொய்கையார்
#மயேச்சுரர் (பேராசிரியர்) 
#மாபுராணமுடையார்
#மாமூலர் (மூலர்)
#மார்கண்டேயனார்
#மூலர் (மாமூலர்)
#வள்ளுவர் (திருவள்ளுவர்)
#வாசதேவனார்
#வாஞ்சியார்
#வாய்ப்பியனார் (வாய்ப்பியமுடையார்)
#விளக்கத்தனார்.

### அரசர், வள்ளல் முதலானோர்

#அச்சுதக் கோ (அச்சுத நந்தி)
#அஞ்சி (அதியமான் நெடுமானஞ்சி)
#அதியர் தங்கோ (அதியமான்)
#அழிசி
#இராவணன் (இலங்கை அரசன்)
#உளியன்
#எயினர்கோன் கண்டன்
#கண்டா கண்டன்
#கதக்கண்ணன்
#கதிரன்
#கருங்கோன்
#கலிமல்லன்
#கவிகண்ணன்
#கற்சிறை
#காம்போசன்
#காரி
#காளிங்கன்
#கிள்ளி
#குட்டுவன்
#கூத்தப்பெருஞ்சேந்தன்
#சங்கபாலன்
#சயந்தன்
#சுங்கன் (கச்சியர் கோ)
#சுவரன்மாப்பூதன்
#செம்பூட்சேய்
#சேட்சென்னி
#சேந்தன்
#தொண்டைமான் இளந்திரையன்
#தொண்டையர் கோ
#நந்தி (செயநந்திவர்மன்)
#நயதீரன்
#நன்னன்
#பல்லவ மல்லன்
#பாரி
#பாலை இளஞ்சாத்தன் வேட்டன்
#மகனை முறைசெய்தான் (மனுநீதிச் சோழன்)
#மயிந்தன்
#மரசேனன்
#மள்ளன் மதிநிலை
#வண்கோசன்
#வரகுணன்
#விசயன்
#விட்டு (விஷ்ணு வர்மன்)
#விண்ணன் (சோழர்படைத் தலைவன்)
#வையையார் கோ

### ஊர்கள்

#அத்தியூர் (சின்ன காஞ்சி)
#ஆமூர்
#ஆறை (ஆறகழூர்)
#இலங்காபுரம்
#உறந்தை (உறையூர்)
#ஏமாங்கதம்
#கச்சி (காஞ்சிபுரம்)
#கழுமலம் (சேரநாட்டில் உள்ளதோர் ஊர்)
#குடந்தை (கும்பகோணம்)
#கூடல் (மதுரை)
#கொல்லி
#கொற்கை
#கோட்டாறு
#கோவை (சேவூர்)
#கோளூர்
#திருநெறிக்காரைக்காடு
#திருநென்மலி (திருநெல்வேலி)
#தென்னிரும்பை (வேப்பத்தூர்)
#தொண்டி
#பம்பை
#பழசை (பழையாறு)
#பழையனூர்
#பழையாறு
#பற நாடு (பறம்பு நாடு)
#புத்தூர்
#பெருவல்லம்
#பொதியில் நாடு
#மரந்தை
#வஞ்சி (கருவூர்)
#வாரணவாசி (காசி)
#வேங்கடம்

## கருவிநூல்
* அமிதசாகரனார் இயற்றிய யாப்பருங்கலம் (பழைய விருத்தியுரையுடன்), பதிப்பாசிரியர் வித்துவான் மே. வீ. வேணுகோபாலப் பிள்ளை, Madras Government Oriental Manuscripts Series No. 66, 1960
* மு. அருணாசலம், தமிழ் இலக்கிய வரலாறு, பதினோராம் நூற்றாண்டு, பதிப்பு 2005
பகுப்பு:11 ஆம் நூற்றாண்டுத் தமிழ் நூல்கள்
செ. நாகலிங்கம்

**செல்லப்பா நாகலிங்கம்** (*Chellappah Nagalingam* மச, அக்டோபர் 25, 1893 - அக்டோபர் 25, 1958), இலங்கையின் ஒரு முதன்மையான சட்டத்தரணியும், நீதிபதியும் ஆவார். இலங்கை மீயுயர் நீதிமன்றத்தின் ஒரு நீதியரசராக இருந்த அவர், 1954 இல் இலங்கையின் பதில் மகாதேசாதிபதியாகப் பணியாற்றினார். அத்துடன் இலங்கையின் பதில் பிரதம நீதியரசராகவும், பதில் சட்டத்துறைச் செயலாளராகவும், பதில் சட்டமாஅதிபராகவும் பணியாற்றியிருந்தார். அவரே இலங்கையின் மீயுயர் நீதிமன்றத்தின் நீதிபதிகள் குழாமுக்கு நியமிக்கப்பட்ட முதலாவது இலங்கைத் தமிழரும் ஆவார்.

## வாழ்க்கைச் சுருக்கம்
நாகலிங்கம் அக்டோபர் 25, 1893 இல் யாழ்ப்பாண மாவட்டத்தில் உரும்பராய் என்ற ஊரில் செல்லப்பா, மீனாட்சி ஆகியோருக்குப் பிறந்தார். இவரது நான்கு சகோதரர்களில் செ. சுந்தரலிங்கம் அமைச்சராகவும், நாடாளுமன்ற உறுப்பினராகவும் இருந்தவர். செ. பஞ்சலிங்கம் மருத்துவராகவும், செ. அமிர்தலிங்கம் இலங்கை மீன்பிடித் திணைக்களத்தின் பணிப்பாளராகவும், செ. தியாகலிங்கம் பிரபல வழக்கறிஞராகவும் இருந்தவர்கள். யாழ் பரி யோவான் கல்லூரி, பின்னர் கொழும்பு ரோயல் கல்லூரி ஆகியவற்றில் கல்வி கற்ற நாகலிங்கம் பின்னர் இலங்கை சட்டக் கல்லூரியில் பயின்று 1917 ஆம் ஆண்டில் வழக்கறிஞர் ஆனார்.

ஞானம் வைத்திலிங்கம் என்பவரைத் திருமணம் புரிந்த நாகலிங்கத்திற்கு இரன்டு ஆண் பிள்ளைகளும் (யோகலிங்கம், பக்திலிங்கம்), நான்கு பெண்களும் (மகேசுவரி, சர்வேசுவரி, விக்னேசுவரி, நந்தேசுவரி) உள்ளனர்.

## பணி
இலங்கை வழக்குரைஞர் கழகத்தில் சேர்த்துக்கொள்ளப்பட்ட நாகலிங்கம் 1937 ஆம் ஆண்டு வரை கொழும்பில் சட்ட வல்லுனராகப் பணியாற்றினார். 1938 இல் கொழும்புக்கான கூடுதல் மாவட்ட நீதிபதியாக நியமிக்கப்பட்டார். 1941 முதல் கண்டி மாவட்ட நீதிபதியாகவும், 1946 இல் பதில் சட்டமா அதிபராகவும் பதவியில் இருந்தார். 1946 ஆம் ஆண்டில் மன்னர் வழக்கறிஞராக நியமிக்கப்பட்டார். 1947 ஆம் ஆண்டில் பதில் சட்டச் செயலாளராகப் பொறுப்பேற்று இலங்கை அரசாங்க சபையின் அதிகாரபூர்வ உறுப்பினராகவும், அமைச்சரவைப் பதவிக்கு ஒப்பான தகுதியான நீதித்துறைக் குழுமத்திற்கு தலைவராகவும் ஆனார். 1947 இல் மீயுயர் நீதிமன்ற நீதியரசர் ஆனார். இப்பதவியை ஏற்ற முதலாவது தமிழர் இவராவார். பல தடவைகள் இவர் இலங்கையின் பதில் தலைமை நீதிபதியாகப் பதவியில் இருந்திருக்கிறார். 1954 ஆம் ஆண்டில் ஹெர்வால்ட் ராம்ஸ்போத்தம், முதலாம் சோல்பரி பிரபு நாட்டில் இல்லாத போது பதில் மகா தேசாதிபதியாகப் பதவியில் இருந்தார்.

கொழும்பு இந்துக் கல்லூரியை நிறுவிய "இந்து கல்விக் கழகத்தின்" ஆரம்பகால உறுப்பினராகவும் நாகலிங்கம் சேவையாற்றினார்.

## உசாத்துணை

பகுப்பு:இலங்கைத் தமிழ் நீதிபதிகள்
பகுப்பு:1893 பிறப்புகள்
பகுப்பு:1958 இறப்புகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கை அரசாங்க சபை உறுப்பினர்கள்
பகுப்பு:இலங்கையின் நிறைவேற்றுப் பேரவை உறுப்பினர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் சட்டமா அதிபர்கள்
பகுப்பு:இலங்கையின் மகா தேசாதிபதிகள்
பகுப்பு:இலங்கையின் வட மாகாண நபர்கள்
கபிலர் (திருவள்ளுவமாலைப் பாடல்)

**[[கபிலர்]]** என்னும் பெயரில் பல்வேறு காலவகளிங் பல்வேறு புலவர்கள் வாழ்ந்துவந்தனர். அவர்களில் திருவள்ளுவமாலை நூலில் குறிப்பிடப்படும் பாடலைப் பாடிய புலவர் ஒருவர். திருக்குறளின் பெருமைகளைப் போற்றிப் பிற்காலத்தில் சில பாடல்கள் எழுதப்பட்டன. அவற்றையெல்லாம் தொகுத்துத் 'திருவள்ளுவமாலை' என்னும் பெயரில் திருக்குறளின் இணைப்பாகச் சேர்த்து வெளியிட்டுள்ளனர். திருவள்ளுவமாலை நூலின் காலம் கி.பி. 11 ஆம் நூற்றாண்டு. அத் தொகுப்பில் **கபிலர்** பாடியதாகப் பாடல் ஒன்று வருகிறது.

;பாடல்
தினையளவு போதாச் சிறுபுன் னீர்நீண்ட
பனையளவு காட்டும் படிததான்- மனையளகு
வள்ளைக் குறங்கும் வளநாட வள்ளுவனார்
வெள்ளைக் குறட்பா விரி 

;விளக்கம்

திருக்குறள் பனித்துளி போல் சிறியதாயினும், அதில் அடங்கியுள்ள பொருள் பனித்துளிக்குள்ளே நிழலாக அடங்கித் தெரியும் மிகப் பெரிய பனைமரம் போன்றது என்று இந்தப் பாடல் தெரிவிக்கிறது.

## மேற்கோள் குறிப்பு

பகுப்பு:நூலாசிரியர்கள்
நிரூபிக்க எதுவும் இல்லை

**நிரூபிக்க எதுவும் இல்லை** என்பது 2012 இல் பிரான்சில் இருந்து வெளியிடப்பட்ட ஒரு ஆர்.அன்ட்.பி மற்றும் கிப்கொப் தமிழ் இசைத்தட்டு ஆகும். இதனை ரி.எசு புரோட் இசைக்குழு வெளியிட்டுள்ளது. இதில் பதினான்கு பாடல்கள் உள்ளன.

## வெளி இணைப்புகள்
* வலைத்தளம் 

பகுப்பு:2012 தமிழ் இசைத் தொகுப்புக்கள்
பகுப்பு:பிரான்சியத் தமிழ் இசைத் தொகுப்புக்கள்
ஈ. சரவணபவன்

**ஈசுவரபாதம் சரவணபவன்** (*Eswarapatham Saravanapavan*, பிறப்பு: 15 டிசம்பர் 1953) இலங்கைத் தமிழ் அரசியல்வாதியும், நாடாளுமன்ற உறுப்பினரும், பத்திரிகை வெளியீட்டாளரும் ஆவார். சரவணபவன் யாழ்ப்பாணத்தில் இருந்து வெளிவரும் *[[உதயன் (யாழ்ப்பாணம்)|உதயன்]]* மற்றும் சுடரொளி பத்திரிகைகளின் நிருவாகப் பணிப்பாளர் ஆவார்.

## அரசியலில்

சரவணபவன் 2010 நாடாளுமன்றத் தேர்தலில் தமிழ்த் தேசியக் கூட்டமைப்பின் சார்பில் யாழ்ப்பாணத் தேர்தல் மாவட்டத்தில் போட்டியிட்டு வெற்றி பெற்று நாடாளுமன்றம் சென்றார்.

## மேற்கோள்கள்
* 

பகுப்பு:1953 பிறப்புகள்
பகுப்பு:இலங்கைத் தமிழரசுக் கட்சி அரசியல்வாதிகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கைத் தமிழ்த் தொழிலதிபர்கள்
பகுப்பு:தமிழ்த் தேசியக் கூட்டமைப்பு அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:யாழ்ப்பாண மாவட்ட மக்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:வாழும் மக்கள்
பகுப்பு:யாழ்ப்பாணம் இந்துக் கல்லூரியின் பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
தூய சில்வேஸ்திரியார் வாசாப்பு

**தூய சில்வேஸ்திரியார் வாசாப்பு** என்பது ஏப்பிரல் 2012 இல் மன்னாரில் அரங்கேற்றப்பட்ட ஒரு நாட்டுக்கூத்து ஆகும்.  சந்தான் பாவிலு அவர்கள் எழுதிய இந்த நாட்டுக்கூத்தை முருங்கன் தூய இயாகப்பர் ஆலய சபையினர் அரங்கேற்றினர்.  "இந்நாடகம் ஒரு இரவு முழுவதும் நடைபெறுகின்ற நிகழ்வாகும். நாடக நெறியாளர்கள், ஒழுங்கமைப்பாளர்கள், நடிகர்கள், வாத்தியக் கருவிகளை இசைப்போர், பிற்பாட்டுக்காரர் என 50 கலைஞர்கள் இந்நிகழ்வில் பங்கேற்றிருந்தனர்."

## மேற்கோள்கள்


பகுப்பு:2012 இல் அரங்கேற்றப்பட்ட கூத்துக்கள்
பகுப்பு:இலங்கைக் கூத்துக்கள்
இலங்கை மீயுயர் நீதிமன்றம்

**இலங்கை மீயுயர் நீதிமன்றம்** (*Supreme Court of Sri Lanka*) என்பது இலங்கையின் உச்ச நீதிமன்றம் ஆகும். இலங்கையின் அரசியலமைப்பு விவகாரங்களுக்கு இந்த நீதிமன்றமே இறுதி மேன்முறையீட்டு அதிகாரவரம்பைக் கொண்டுள்ளது.

## வரலாறு
இலங்கை மீயுயர் நீதிமன்றம் 1801 ஏப்ரல் 18 ஆம் நாள் பிரித்தானியரால் "மூன்றாம் ஜோர்ஜ் மன்னரின் அரச கட்டளை 1801" இற்கிணங்க நிறுவப்பட்டது.

## அமைப்பு
மீயுயர் நீதிமன்றத்தில் பிரதம நீதியரசர், மற்றும் ஆறு முதல் 10 வரையிலான நீதியரசர்களும் உறுப்பினர்களாக உள்ளனர். இவர்கள் இலங்கை சனாதிபதியின் (அரசுத்தலைவர்) பரிந்துரையின் பேரில் அரசியலமைப்புப் பேரவையின் ஒப்புதலின் பிரகாரம் இலங்கை சனாதிபதியினால் நியமிக்கப்படுகின்றனர்.

## மேற்கோள்கள்

## வெளி இணைப்புகள்
* Supreme Court of Sri Lanka website
* Database of Supreme Court decisions
* Ministry of Justice, Supreme Court of Sri Lanka 

பகுப்பு:இலங்கையின் நீதிமன்றங்கள்
பகுப்பு:இலங்கை அரசு
பகுப்பு:உச்ச நீதிமன்றங்கள்
பகுப்பு:கொழும்பிலுள்ள அரசு கட்டடங்கள்
கோச்சடையான்

* கோச்சடையான் இரணதீரன் (7 ஆம் நூற்றாண்டுப் பாண்டிய மன்னன்).
* கோச்சடையான் (திரைப்படம்).

பகுப்பு:ஆண் தமிழ்ப் பெயர்கள்
கண்டி அரசன் (கூத்து)

**கண்டி அரசன்** என்பது மே 2012 இல் கொம்மாதுறையில் அரங்கேற்றப்பட்ட ஒரு தென்மோடிக் கூத்து ஆகும்.  இதனை கிழக்குப் பல்கலைக்கழக நுண்கலைத்துறையினர் அரங்கேற்றினர்.  இது கிழக்குப் பல்கலைக்கழகத்தின் அரங்க ஆற்றுகை நிகழ்வின் மூன்றாவது களரியாக அரங்கேற்றப்பட்டது.

## மேற்கோள்கள்


## வெளி இணைப்புகள்
* கண்டி அரசன் தென்மோடிக் கூத்து சதங்கை அணி விழா 

பகுப்பு:2012 இல் அரங்கேற்றப்பட்ட கூத்துக்கள்
பகுப்பு:இலங்கைக் கூத்துக்கள்
தமிழ் வளர்ச்சிக்கான சிறந்த நூல்களுக்கான பரிசு பெற்ற நூல்கள், 1986

தமிழ்நாடு அரசின் தமிழ் வளர்ச்சித் துறையின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டம் மூலம் தேர்வு செய்யப்படும் நூல்களுக்கு பரிசுகள் வழங்கப்படுகிறது. 1986 ஆம் ஆண்டிற்கான பரிசுக்காகத் தேர்வு செய்யப்பட்ட நூல்களின் நூலாசிரியருக்கு ரூபாய் 2,000 பரிசுத் தொகை மற்றும் பாராட்டுச் சான்றிதழ் அளிக்கப்பட்டன. இத்திட்டத்தின் கீழ் **1986 ஆம் ஆண்டிற்கான சிறந்த நூல்கள்** மற்றும் நூலை எழுதிய நூலாசிரியர்கள், நூலை வெளியிட்ட பதிப்பகங்களின் பட்டியல் இது.

பகுப்பு:தமிழ் வளர்ச்சிக்கான சிறந்த நூல் பரிசுகள்
பகுப்பு:1986 விருதுகள்
பொன்னகரம் (சிறுகதை)

**பொன்னகரம்,** புதுமைப்பித்தன் எழுதிய சிறுகதை. புதுமைப் பித்தனின் சிறுகதைகள் பொழுதுபோக்குப் புனைவு வகையைச் சேர்ந்தவை அல்ல. அவை ஒவ்வொன்றும் சமுதாயப் பிரச்சனைகளை முன்னிறுத்தி அவரது நகைச்சுவையானச் சாடலுடன் அமைந்தவை. இச்சிறுகதையும் அன்றாடம் காய்ச்சியான ’அம்மாளு’, அடிபட்டுக் கிடந்த தன் கணவனின் பால்கஞ்சி சாப்பிடும் ஆசைக்குப் பணம் சம்பாதித்த நிகழ்வைக் கருவாகக் கொண்டுள்ளது.

## கதைச் சுருக்கம்
ரயில்பாதையை ஒட்டி அமைந்திருக்கும் ஏழைகளின் ஒரு குடியிருப்புக் பகுதிக்குப் பெயர்தான் இக்கதையின் பொன்னகரம். அங்கு வசித்த பெண்கள் மில்லில் வேலை பார்ப்பவர்கள். அவர்களது அன்றாட வாழ்க்கையே போராட்டம்தான். இக்கதையின் கதாநாயகி அம்மாளும் ஒரு மில் தொழிலாளி. அவள் கணவன் முருகேசன் சொந்தமாக ஜட்கா வண்டி (குதிரை வண்டி) வைத்திருப்பவன். அம்மாளு, முருகேசன், அவனது தாயார், அவனது தம்பி, குதிரையென மொத்தம் ஐந்துபேர் கொண்ட குடும்பம் அவர்களுடையது. சாப்பாட்டுச் செலவும் இன்ன பிறவும் இருவருடைய வருமானத்தில் தான்.

ஒருநாள் முருகேசனும் குதிரையும் குடித்துவிட்டு குஷியில் ரேஸ் விட்டதில் வண்டி கவிழ்ந்து இருவருக்கும் அடிபட்டது. அடிப்பட்ட முருகேசனின் வீக்கத்திற்கு எதையோ அரைத்துப் பூசினாள். முருகேசன் பால்கஞ்சி வேண்டுமென்று கேட்டான். கையிலோ காசில்லை; கூலி போடவும் இன்னும் இரண்டு நாள் ஆளாகும் என்ற நிலையில், புருஷனின் ஆசையை நிறைவேற்ற அம்மாளு இருட்டில் சென்று முக்கால் ரூபாய் சம்பாதித்ததுதான் இக்கதை.

## குறிப்பிடத்தக்கப் பகுதிகள்

சமுதாயத்தின் அடிமட்டத்து மக்களின் வாழ்வின் அவலமும், அறியாமையும். அதன் விளைவும் கேலியான நகைச்சுவையாகச் சொல்லப்பட்டுள்ளது போல மேலோட்டமாகத் தோன்றினாலும் சமுதாய நிலை குறித்த கருத்துகள் முன்னிலைப் படுத்தப்படுகின்றன.

கதையின் சில பகுதிகள்:

### பொன்னகரம்

பொன்னகரம்' (1934), அன்றைய மதராஸ் பற்றியது. இக்கதையில் நோயாளி கணவனைப் பசியாற்ற அவன் மனைவி பாலியல் தொழிலில் ஈடுபடுவது பேசப்படுகிறது. இரவில் ஒளி வெள்ளத்தில் மிதக்கும் மதராஸ் பட்டினத்தின் இருண்ட சந்துகளில் கற்பு விலை போவதைப் பற்றிப் பேசும் புதுமைப்பித்தன் கதை முடிவில் ‘என்னமோ கற்பு கற்பு என்று கதைக்கிறீர்களே! இதுதான் ஐயா பொன்னகரம்!' என்று விளாசுகிறார்!

### பொன்னகரத்துக் குழந்தைகள்

### பொன்னகரத்துப் பெண்கள்

## சர்ச்சை
2014-ஆம் ஆண்டு சென்னைப் பல்கலைக்கழகம் புதுமைப்பித்தனின் *துன்பக்கேணி*, *பொன்னகரம்* ஆகிய இரு சிறுகதைகளைத் தனது பாடத்திட்டத்தில் இருந்து நீக்கியது. பல்கலைக்கழக ஆட்சிக்குழு இக்கதைகள் தலித்துகளை இழிவுபடுத்துகின்றன என்று கருதியதால் அவ்விரு சிறுகதைகளை நீக்கியது என்பது குறிப்பிடத்தக்கது.

## மேற்கோள்கள்

## ஆதார நூல்கள்
*புதுமைப்பித்தன் சிறுகதைகள்- தொகுப்பு ஆசிரியர் -மீ. ப. சோமசுந்தரம்.
*புதுமைப்பித்தன் 103 சிறுகதைகள்- தொகுப்பு ஆசிரியர் -எம். வேதசகாயகுமார்.

பகுப்பு:சிறுகதைகள்
எழில் வரதன்

**எழில் வரதன்** என்பவர் ஒரு தமிழக எழுத்தாளர். கிருஷ்ணகிரி மாவட்டம், ஓசூரில் வசிக்கும் இவர் சிறுகதைகள், கவிதைகள், நாவல்கள் உள்ளிட்ட ஐந்து நூல்களை எழுதியுள்ளார். இவர் எழுதிய *“ஆலமர இடையழகு”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் சிறுகதை எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:கிருட்டிணகிரி மாவட்ட மக்கள்
கா. மீனாட்சிசுந்தரம்

**கா. மீனாட்சிசுந்தரம்** (11 சூலை 1925 - 18 நவம்பர் 2015) என்பவர் ஒரு தமிழக எழுத்தாளர். கோயம்புத்தூர் மாவட்டம், வெள்ளக்கிணறு எனும் ஊரில் பிறந்த இவர் தமிழாசிரியராகவும், உலகத் தமிழாராய்ச்சி நிறுவனத்தில் முதன்மை அலுவல் ஆட்சியராகவும் பணியாற்றியுள்ளார். தமிழ், ஆங்கிலம் மொழிகளில் 18 நூல்களை எழுதியிருக்கிறார். இவர் பல்வேறு பட்டங்களையும், விருதுகளையும் பெற்றிருக்கிறார். இவர் எழுதிய *“சிலம்பில் பாத்திரங்களின் பங்கும் பண்பும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.

## சாகித்ய அகாதமியின் பாஷா சம்மான் விருது
சாகித்திய அகாதமியின் பாஷா சம்மான் விருது 2013 ஆம் ஆண்டுக்குரிய விருது இவருக்குக் கிடைத்தது. பழங்கால, இடைக்கால இலக்கியங்கள் குறித்து இவர் வழங்கிய பங்களிப்புகள், திருக்குறள் பற்றிய இவருடைய கட்டுரைகள், கம்பர் பற்றிய இலக்கியப் படைப்புகள் ஆகியவற்றுக்காக இவ்விருது வழங்கப்பட்டதாக 2015 சூன் 25 இல் அறிவிக்கப்பட்டது.

## மேற்கோள்கள்

* மீனாட்சிசுந்தரம், செல்லகணபதி, வீரபாண்டியன் தேர்வு

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1925 பிறப்புகள்
பகுப்பு:2015 இறப்புகள்
பகுப்பு:கோயம்புத்தூர் மாவட்ட மக்கள்
மு. சுப்பிரமணி

**மு. சுப்பிரமணி** (பிறப்பு: 1961) என்பவர் ஒரு தமிழக எழுத்தாளர். திண்டுக்கல் மாவட்டம், ஆத்தூர் எனும் ஊரில் பிறந்த இவர் தற்போது நெய்வேலி பழுப்பு நிலக்கரி நிறுவனத்தில் பணியாற்றி வருகிறார். கவிதை, சிறுகதை, மொழிபெயர்ப்பு நூல்களை எழுதியுள்ளார். புதுவை வானொலியில் இவரது கவிதைகள், சிறுகதைகள் ஒலிபரப்பப்பட்டுள்ளன. “திசை எட்டும்” எனும் மொழிபெயர்ப்புக் காலாண்டிதழின் ஆலோசனைக்குழு உறுப்பினராகவும் உள்ளார். இவர் எழுதிய *“அடோல்ஃப் ஹிட்லரின் வாழ்வும் மரணமும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பிறமொழிகளில் இருந்து தமிழாக்கம் செய்யப்படும் நூல்கள் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1961 பிறப்புகள்
பகுப்பு:திண்டுக்கல் மாவட்ட மக்கள்
தேசிய தொழில்நுட்பக் கழகம் கர்நாடகம்

**தேசிய தொழில்நுட்பக் கழகம், சுரத்கல்** (*National Institute of Technology Karnataka, NITK*), என்பது இந்தியாவின் கர்நாடக மாநிலத்தில் மங்களூரில் அமைந்துள்ள அரசுப் பொறியியல், மற்றும் தொழில்நுட்பப் பல்கலைக்கழகம் ஆகும். இது முன்னர் கர்நாடக மண்டலப் பொறியியல் கல்லூரி (Karnataka Regional Engineering College, KREC) என அழைக்கப்பட்டது.

இக்கழகம் மங்களூரிலிருந்து, உடுப்பி செல்லும் NH-17 சாலையில் இருக்கும், சுரத்கல் என்னும் மங்களூரின் புறநகர் பகுதியில் உள்ளது. இக்கழகம் 1960 ஆம் ஆண்டில் நிறுவப்பட்டது.

## மேற்கோள்கள்

பகுப்பு:இந்திய தொழில்நுட்பக் கழகங்கள்
மு. ஸ்ரீனிவாசன்

**மு. ஸ்ரீனிவாசன்** (பிறப்பு: 1929) என்பவர் ஒரு தமிழக எழுத்தாளர். திருநெல்வேலி மாவட்டம் ஆயக்குடியில் பிறந்த இவர் கல்கத்தா பாரதி தமிழ்ச்சங்கத்தின் செயலாளர், துணைத்தலைவர் மற்றும் தலைவராகப் பணியாற்றியுள்ளார். சென்னை, கொல்கத்தா வானொலியில் உரை நிகழ்த்தியுள்ளார். இவர் எழுதிய *கலை வரலாற்றுப் பயணங்கள்* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பயண இலக்கியம் எனும் வகைப்பாட்டில் பரிசு பெற்றிருக்கிறது.

## எழுதிய நூல்கள்
*கலை வரலாற்றுப் பயணங்கள், பாகம் 1
*கலை வரலாற்றுப் பயணங்கள், பாகம் 2 (சேகர் பதிப்பகம், சென்னை: 2007)
*பாரதியின் பார்வையில் (விகடன் பிரசுரம், 2007)
*Bharathi, The Path India

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1929 பிறப்புகள்
பகுப்பு:திருநெல்வேலி மாவட்ட எழுத்தாளர்கள்
கலிபோர்னியா பல்கலைக்கழகம் (இர்வைன்)

**கலிபோர்னியா பல்கலைக்கழகம் (இர்வைன்)** (*University of California, Irvine*) (சுருக்கமாக, யுசிஐ அல்லது க ப இர்வைன்) அமெரிக்காவில் உள்ள கலிபோர்னியா மாநிலத்தில் இர்வைன் நகரில் அமைந்துள்ள ஓர் பொது ஆய்வு பல்கலைக்கழகம் ஆகும். இப்பல்கலைக்கழகம் 1965 ஆம் ஆண்டு நிறுவப்பட்டது. இங்கு ஐந்து நூலகங்கள் உள்ளன. ப்ரென் பள்ளியில் மூன்று பிரிவுகள் உள்ளன - கணிப்பொறி அறிவியல், புள்ளியியல் மற்றும் தகவலியல்.

## வெளியிணைப்புகள்
* அலுவல்முறை இணையதளம்

பகுப்பு:ஐக்கிய அமெரிக்கப் பல்கலைக்கழகங்கள்
இந்தியாவின் மாநிலங்கள் வாரியாகத் தெலுங்கு பேசும் மக்கள்

2001 இந்திய மக்கள் தொகை கணக்கெடுப்பின்படி '''இந்தியாவின் மாநிலங்களும் ஒன்றிய ஆட்சிப்பகுதிகளில் தெலுங்கு மக்கள் எண்ணிக்கை பட்டியல்.

## மேலும் காண்க
*மக்கள்தொகை அடிப்படையில் இந்திய மாநிலங்களின் பட்டியல்
*உள்நாட்டு ஒட்டுமொத்த உற்பத்தி அடிப்படையில் இந்திய மாநிலங்கள்

## மேற்கோள்கள்

பகுப்பு:தெலுங்கு
அனிதா கு. கிருஷ்ணமூர்த்தி

**அனிதா கு. கிருஷ்ணமூர்த்தி** (பிறப்பு: 1956) என்பவர் ஒரு தமிழக எழுத்தாளர். திருப்பூரில் வசித்து வரும் இவர் 10 நூல்கள் வரை எழுதியுள்ளார். நூற்றுக்கும் மேற்பட்ட நூல்களைப் பதிப்பித்துள்ளார். இவர் எழுதிய *“தமிழர் தந்தை வ.உ.சிதம்பரனார்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் வாழ்க்கை வரலாறு, தன் வரலாறு எனும் வகைப்பாட்டில் பரிசு பெற்றிருக்கிறது. அறிவே ஆயுதம் தன்னம்ப்பிக்கை பேரவை அமைப்பின் நிறுவனரான இவர் திருப்பூர் தமிழ் இலக்கியச் சங்கத்தின் தலைவராகவும் உள்ளார்.

வ.உ.சிதம்பரனார், காமராஜர், திருப்பூர் குமரன், தீரன் சின்னமலை போன்ற தமிழக தலைவர்களின் வாழ்க்கை வரலாறை ஆய்வு செய்து, நுால்களாக தந்திருக்கிறார். அறிவே ஆயுதம், காந்தி கணக்கு, மும்பை மாநகர தமிழர்களின் வரலாறு' ஆகியவை இவர் எழுதிய சில நூல்களாகும்.

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:1956 பிறப்புகள்
பகுப்பு:திருப்பூர் மாவட்ட மக்கள்
வாக்காளர்கள் அடிப்படையில் இந்திய மாநிலங்களின் பட்டியல்

இது மக்களவை தேர்தல்களில் (1951 - 2009) வாக்களித்தோர் அடிப்படையில் இந்தியாவின் மாநில மற்றும் ஒன்றியப் பிரதேசங்களின் பட்டியலாகும். 2009இல் 71.4 கோடி வாக்காளர்கள் இருந்தாலும் 41.5 கோடி பேர் மட்டுமே வாக்களித்தனர்.

## பட்டியல்

## மேற்கோள்கள்

## வெளி இணைப்புகள்
*Votes Polled - Statewise (1951-2004)  ஐபிஎன் லைவ் 

பகுப்பு:இந்திய மாநிலங்கள் தொடர்பான பட்டியல்கள்
மலையமான் (எழுத்தாளர்)

**முனைவர் மலையமான்** என்பவர் ஒரு தமிழக எழுத்தாளர். நா. இராசகோபாலன் எனும் இயற்பெயருடைய இவர் நூலகத்துறையில் பல ஆண்டு காலம் பணியாற்றி இருக்கிறார். சிறுவர்களுக்கும் பெரியவர்களுக்குமாக 70 நூல்களை எழுதியுள்ளார். இவர் எழுதிய *“பெரும்புகழ் எறும்புகள்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் கணிதவியல்,வானியல்,இயற்பியல்,வேதியல் எனும் வகைப்பாட்டில் பரிசு பெற்றிருக்கிறது.

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தமிழ் சிறுவர் இலக்கிய எழுத்தாளர்கள்
உலோ. செந்தமிழ்க்கோதை

**உலோ. செந்தமிழ்க்கோதை** (22 திசம்பர் 1945 – 1 பெப்ரவரி 2024) என்பவர் ஒரு தமிழக எழுத்தாளர் ஆவார்.

## வாழ்க்கைக் குறிப்பு
திருவள்ளூர் மாவட்டம், புச்சிரெட்டிபள்ளி எனும் ஊரில் பிறந்த இவர் பொறியியல் துறையில் அறிவுநுட்பம் வாய்ந்தவராக இருந்தார். கிண்டி பொறியியல் கல்லூரியில் மின் பொறியியல் இளவல் பட்டமும், கோயமுத்தூர் பூ. சா. கோ. தொழில்நுட்பக் கல்லூரியில் முதுநிலைப் பட்டமும் பெற்றார். தமிழ்நாடு மின்சார வாரியத்தில் 33 ஆண்டுகள் பணிபுரிந்து பணி ஓய்வு பெற்ற இவர் முனைவர் பட்டம் பெற்றவராவார்.

## எழுத்துப் பணி
தமிழக அறிவியல் தொழில்நுட்ப வளர்ச்சி வரலாற்றில் அக்கறை கொண்டிருந்தார். இவர் எழுதிய *“மக்கள் அறிவியல் இலக்கியம் ; நோக்கும் போக்கும்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் பொறியியல், தொழில்நுட்பம் எனும் வகைப்பாட்டில் பரிசு பெற்றது. அறிவியல் தமிழ் ஆக்கத்தில் கவனம் செலுத்தி, பல கலைச் சொற்களை உருவாக்கினார். பொறியியல், அறிவியல், மக்கள் அறிவியல், அறிவியல் வரலாற்று வரைவியல், மெய்யியல், சமூகவியல் ஆகிய துறைகளிலும் கட்டுரைகள் எழுதினார். திருச்சி பாரதிதாசன் பல்கலைக்கழக அறிவியல், தொழில்நுட்ப ஆய்விதழின் ஆசிரியர் குழுவில் பணியாற்றிய உலோ. செந்தமிழ்க்கோதை தமிழ் இணையக் கல்விக்கழகம் வெளியிட்ட 14 கலைச்சொல் அகராதி அமைப்பிலும் பங்காற்றினார்.

## எழுதிய நூல்கள்
* மக்கள் அறிவியல் இலக்கியம் நோக்கும் போக்கும்
* செயற்கைக்கோள்கள்
* எந்திர நாய்க்குட்டியும் நிலாப்பையனும் (ஐசாக் அசிமோவின் 5 கதைகள்)
* நிலவில் கேட்ட மழலைக்குரல் (ஆர்தர் சி. கிளார்க்கின் 26 கதைகள்)
* சில்லுமனிதனின் புன்னகை (அசிமோவின் கதைகள்)
* எளிய படவிளக்க எந்திரப்பொறியியல் அகராதி
* சுற்றுச்சூழல் கலைச்சொல் விளக்க அகராதி

## பெற்ற விருதுகள்
*அண்ணா பல்கலைக்கழகம் தமிழ்ப் புலவர் குழு விருது, 1991
*தமிழ்நாடு அரசு சிறந்த நூலாசிரியர் விருதும் பரிசும், 2007
*தமிழ்நாடு கலை இலக்கியப் பெருமன்றம், 2019

## இறப்பு
உலோ. செந்தமிழ்கோதை தனது இல்லத்தில் 2024 பெப்ரவரி 1 அன்று காலை பத்து மணிக்கு காலமானார். 2024 பெப்ரவரி 2 அன்று பகலில் அவரது இறுதிச்சடங்கு நடைபெற்றது.

## மேற்கோள்கள்

## உசாத்துணை
* அறிவியல் ஒளி பிப்ரவரி 2013 ஆறாம் ஆண்டுச் சிறப்பு மலரில் வெளியிடப்பட்ட கட்டுரை ஆசிரியர் பற்றிய குறிப்பு.

## வெளி இணைப்புகள்

பகுப்பு:1945 பிறப்புகள்
பகுப்பு:2024 இறப்புகள்
பகுப்பு:திருவள்ளூர் மாவட்ட மக்கள்
பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:அறிவியல் தமிழ் எழுத்தாளர்கள்
பகுப்பு:தமிழ்க் கலைக்களஞ்சியத் தொகுப்பாளர்கள்
பகுப்பு:தமிழ்ப்பொறியியல் பாடநூலாசிரியர்கள்
பகுப்பு:தமிழ்க் கலைச்சொல் வல்லுனர்கள்
க. மணிமாறன்

**க. மணிமாறன்** என்பவர் ஒரு தமிழக எழுத்தாளர். திருநெல்வேலியில் வசித்து வரும் இவர் பூமியியல் துறையில் 25 ஆண்டுகளுக்கும் மேலாகப் பணியாற்றி வருபவர். தாமிரபரணி அச்சன்கோவில் பாறை நகர்வு மண்டல ஆய்விற்காகக் கேரளப் பல்கலைக்கழகத்தின் முனைவர் பட்டத்தைப் பெற்றவர். சுனாமி ஆய்வுக் கட்டுரைகளுக்காகத் தமிழ்நாடு அரசின் 2006 ஆம் ஆண்டிற்கான சுற்றுச்சூழல் விருது பெற்றவர். இவரும் கி. ரேணுகாவும் இணைந்து எழுதிய *“பூகம்ப பூமியைப் புரிந்து வெல்வோம்”* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டிற்கான சிறந்த நூல்களில் மானிடவியல், சமூகவியல், புவியில், நிலவியல் எனும் வகைப்பாட்டில் பரிசு பெற்றிருக்கிறது. (இந்த வகைப்பாட்டில் சு. இராசரத்தினம் எழுதிய *பண்பாடு வேரும் விழுதும்* எனும் நூலும் பரிசு பெற்றுள்ளதால் பரிசுத்தொகை பகிர்ந்தளிக்கப்பட்டது)

## ஆதாரம்

பகுப்பு:தமிழக எழுத்தாளர்கள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:திருநெல்வேலி மாவட்ட எழுத்தாளர்கள்